
ΤΕΥΧΟΣ ΔΕΥΤΕΡΟ 


Αρ 


. Φύλλου 958 


ΠΕΡΙΕΧΟΜΕΝΑ 

ΑΠΟΦΑΣΕΙΣ 

1 Καθορισμός εσωτερικού κανονισμού της κλινικής 
με τίτλο: «Α' Νευρολογική Κλινική» του Τμήματος 
Ιατρικής της Σχολής Επιστημών Υγείας του Αρι- 
στοτελείου Πανεπιστημίου Θεσσαλονίκης. 

2 Καθορισμός εσωτερικού κανονισμού της κλινικής 
με τίτλο: «Β'Νευρολογική Κλινική» του Τομέα Νευ- 
ροεπιστημών του Τμήματος Ιατρικής της Σχολής 
Επιστημών Υγείας του Αριστοτελείου Πανεπιστη¬ 
μίου Θεσσαλονίκης. 

3 Καθιέρωση με αμοιβή υπερωριακής - νυχτερινής 
και εξαιρέσιμων ημερών εργασίας μόνιμου και με 
σχέση εργασίας Ιδ. Δικαίου Υπαλλήλων του Νο¬ 
σοκομείου Σερρών 2018 - Εφημερίες Βιολόγων - 
Φαρμακοποιών 2018. 


ΑΠΟΦΑΣΕΙΣ 

Αριθμ. 23992 π.ε. (1) 

Καθορισμός εσωτερικού κανονισμού της κλινι¬ 
κής με τίτλο: «Α' Νευρολογική Κλινική» του Τμή¬ 
ματος Ιατρικής της Σχολής Επιστημών Υγείας του 
Αριστοτελείου Πανεπιστημίου Θεσσαλονίκης. 

Ο ΠΡΥΤΑΝΗΣ ΤΟΥ ΑΡΙΣΤΟΤΕΛΕΙΟΥ 
ΠΑΝΕΠΙΣΤΗΜΙΟΥ ΘΕΣΣΑΛΟΝΙΚΗΣ 

Έχοντας υπόψη: 

1. Τις διατάξεις: 

α) Του άρθρου 60 του ν. 4386/2016 (ΦΕΚ 83/τ.Α7 
11 -5-2016) «Ρυθμίσεις για την έρευνα και άλλες διατά¬ 
ξεις», με το οποίο αντικαταστάθηκε το άρθρο 96 του 
ν. 4310/2014 (258/τΑ/8-12-2014) «Έρευνα, Τεχνολογική 
Ανάπτυξη και Καινοτομία και άλλες διατάξεις» και 

β) του άρθρου 90 του Κώδικα Νομοθεσίας για την Κυβέρ¬ 
νηση και τα κυβερνητικά όργανα, ο οποίος κυρώθηκε με 
το άρθρο πρώτο του π.δ. 63/2005 (ΦΕΚ 98/τ.Α'/22-4-2005). 

2. Τη σύμφωνη γνώμη της Συνέλευσης του Τμήματος 
Ιατρικής της Σχολής Επιστημών Υγείας του Αριστοτε- 
λείου Πανεπιστημίου Θεσσαλονίκης (συνεδρίαση με 
αριθμό 13/9-5-2017). 


3. Τη σύμφωνη γνώμη της Κοσμητείας της Σχολής 
Επιστημών Υγείας του Αριστοτελείου Πανεπιστημίου 
Θεσσαλονίκης (συνεδρίαση με αριθμό 55/16-5-2017). 

4. Τις αποφάσεις της Συγκλήτου του Αριστοτελείου 
Πανεπιστημίου Θεσσαλονίκης σχετικά με: 

4.1. Τον ορισμό Επιτροπής για την ίδρυση και λει¬ 
τουργία έργα στη ρίων-κλινικών στο ΑΠΘ (συνεδρίαση 
με αριθμό 2911/24-6-2015) και 

4.2. την έγκριση της εισήγησης της παραπάνω Επι¬ 
τροπής για τη θέσπιση βασικών αρχών για την ίδρυση, 
δομή, οργάνωση και λειτουργία εργαστηρίων στο ΑΠΘ 
(συνεδρίαση με αριθμό 2913/23-7-2015). 

5. Τη θετική εισήγηση της Επιτροπής για την ίδρυση και 
λειτουργία εργαστηρίων-κλινικών στο ΑΠΘ (συνεδρίαση 
με αριθμό 10/15-5-2017) για τον καθορισμό του εσωτερι¬ 
κού κανονισμού της Α’ Νευρολογικής Κλινικής (Ιδρυτικό 
ΦΕΚ 94/τ.Α'/21 -4-1942: «Περί ορισμού αναγκαίων εδρών 
Πανεπιστημίου Θεσσαλονίκης) του Τομέα Νευροεπιστη- 
μών του Τμήματος Ιατρικής της Σχολής Επιστημών Υγεί¬ 
ας του Αριστοτελείου Πανεπιστημίου Θεσσαλονίκης. 

6. Την απόφαση της Συγκλήτου του Αριστοτελείου 
Πανεπιστημίου Θεσσαλονίκης (συν. με αριθμό 2945/ 
25-7-2017) για τον καθορισμό του εσωτερικού κανονι¬ 
σμού της Α' Νευρολογικής Κλινικής (Ιδρυτικό ΦΕΚ 94/ 
τ.Α'/21-4-1942: «Περί ορισμού αναγκαίων εδρών Πανε¬ 
πιστημίου Θεσσαλονίκης) του Τομέα Νευροεπιστημών 
του Τμήματος Ιατρικής της Σχολής Επιστημών Υγείας του 
Αριστοτελείου Πανεπιστημίου Θεσσαλονίκης, η οποία 
επικαιροποιήθηκε στη Συνεδρίαση της Συγκλήτου με 
αριθμό 2947/19-9-2017. 

7. Το γεγονός ότι ο καθορισμός εσωτερικού κανονι¬ 
σμού της «Α' Νευρολογικής Κλινικής» δεν θα βαρύνει 
τον προϋπολογισμό του Αριστοτελείου Πανεπιστημίου 
Θεσσαλονίκης, αποφασίζουμε: 

Τον καθορισμό του εσωτερικού κανονισμού της Α' 
Νευρολογικής ΚλινικήςτουΤομέα Νευροεπιστημών του 
Τμήματος Ιατρικής της Σχολής Επιστημών Υγείας του 
Αριστοτελείου Πανεπιστημίου Θεσσαλονίκης, 

Άρθρο 1 

Γνωστικό Αντικείμενο 

Η Α' Νευρολογική Κλινική του Τομέα Νευροεπιστη- 
μών του Τμήματος Ιατρικής του Αριστοτελείου Πανε¬ 
πιστημίου Θεσσαλονίκης, η οποία ιδρύθηκε με το ΦΕΚ 
94/τ.Α721-4-1942, εξυπηρετεί διδακτικές, ερευνητικές 

και κλινικές ανάγκες στο γνωστικό αντικείμενο της Νευ- 
ρολογίας. 

Τμήματα, Εργαστήρια και Μονάδες που λειτουργούν 
εντός της Κλινικής υπό την ενιαία Διεύθυνση του Διευ¬ 
θυντή της Κλινικής: 

Α. Υπηρεσίες Εσωτερικών Ασθενών: Τμήμα Εσωτερι¬ 
κής Νοσηλείας. 

Β. Υπηρεσίες Εξωτερικών Ασθενών: Τακτικά Εξωτερικά 
Ιατρεία, Ειδικό Ιατρείο Κεφαλαλγίας, Ειδικό Ιατρείο Διατα¬ 
ραχών Μνήμης και Νόσου ΑΙζΗθίιτίθΓ, Ειδικό Ιατρείο Πολ¬ 
λαπλής Σκλήρυνσης και Παρεγκεφαλιδικών Νοσημάτων, 
Ειδικό Ιατρείο Νόσου του ΡΒΓΚίηεοπ και Κινητικών Διαταρα¬ 
χών και Ειδικό Ιατρείο Αγγειακών Εγκεφαλικών Επεισοδίων. 

Στο πλαίσιο της Α' Νευρολογικής Κλινικής λειτουργούν 
τα ακόλουθα Εργαστήρια: 

• Εργαστήριο Νευροφυσιολογίας: Ηλεκροεγκεφαλο- 
γραφίας, νίόθο-ΗΕΓφίας με μακροχρόνια καταγραφή, 
Ηλεκτρομυογραφίας, Π ροκλητών Δυναμικών. 

• Υπερηχογραφίας για τον έλεγχο των ενδοκράνιων 
και εξωκράνιων αγγείων. 

• Νευροψυχολογίας. 

Άρθρο 2 

Εσωτερικός Κανονισμός 

Ο Εσωτερικός Κανονισμός της Κλινικής καθορίζεται 
με τα επόμενα άρθρα. 

Άρθρο 3 

Αποστολή-Σκοπός-Τ ομείς Δράστη ριότητας 

1. Η Α’ Νευρολογική Κλινική έχει ως σκοπό: 

α) Την κάλυψη των διδακτικών και ερευνητικών ανα¬ 
γκών του Τμήματος Ιατρικής του ΑΠΘ καθώς και των 
άλλων Σχολών και Τμημάτων του Αριστοτελείου Πανε¬ 
πιστημίου Θεσσαλονίκης, σε προπτυχιακό και μεταπτυ¬ 
χιακό επίπεδο, σε θέματα που εμπίπτουν στα αντικείμενα 
δράστη ριότητας της Κλινικής, όπως αυτά προσδιορίζο¬ 
νται στο άρθρο 1 της παρούσας απόφασης. 

β) Την εξυπηρέτηση των διαφόρων κοινωνικών ανα¬ 
γκών, όταν και όποτε ζητείται συγκεκριμένη συνδρομή 
που ανήκει στα θέματα μετά οποία ασχολείται η κλινική. 

γ) Την ειδίκευση ιατρών, νοσηλευτών καθώς και άλλων 
λειτουργών των κλάδων υγείας και τη συνεχή εκπαίδευ¬ 
ση και επιμόρφωση αυτών. 

δ) Τ ην παροχή περίθαλψης και νοσηλείας σε ασθενείς 
με νοσήματα που εμπίπτουν στα γνωστικά αντικείμενα 
της Κλινικής. 

ε)Την εκτέλεση κλινικών, πειραματικών και ερευνητι¬ 
κών προγραμμάτων με σκοπό τη μελέτη των δεδομένων 
της σύγχρονης επιστήμης στο γνωστικό αντικείμενο της 
Νευρολογίας και την αναζήτηση νέων τεχνικών και θε¬ 
ραπευτικών μεθόδων. 

στ) Τ η συνεργασία και ανταλλαγή επιστημονικών γνώ¬ 
σεων με άλλα ακαδημαϊκά ερευνητικά ιδρύματα της ημε¬ 
δαπής ή της αλλοδαπής. 

ζ) Τη συνεργασία με ευρωπαϊκούς και διεθνείς οργανι¬ 
σμούς για την πραγματοποίηση ερευνών, εκπαιδευτικών 
προγραμμάτων και γενικών δραστηριοτήτων συναφών 
με τα επιστημονικά αντικείμενα της κλινικής. 

η) Την οργάνωση σεμιναρίων, συμποσίων, συνεδρίων, 
διαλέξεων με σκοπό την ενημέρωση του ιατρικού και 


λοιπού προσωπικού της κλινικής, των υπολοίπων κλι¬ 
νικών του νοσοκομείου αλλά και άλλων νοσηλευτικών 
ιδρυμάτων. 

2. Το έργο της Κλινικής διακρίνεται σε εκπαιδευτικό, 
ερευνητικό και κλινικό. 
α.Το εκπαιδευτικό έργο περιλαμβάνει: 
α) Την εκπαίδευση των φοιτητών του Τμήματος Ια¬ 
τρικής του ΑΠΘ που επιτελείται από το διδακτικό και 
ερευνητικό προσωπικό και είναι θεωρητική και πρακτική, 
σύμφωνα με το πρόγραμμα σπουδών. 

β) Την εκπαίδευση ειδικευόμενων ιατρών για την από¬ 
κτηση της ειδικότητας Νευρολογίας ή την εξειδίκευση σ' 
αυτή. Διακρίνεται σε πρακτική και θεωρητική. Η πρακτική 
αποσκοπεί στην απόκτηση πείρας στη διαγνωστική και 
θεραπευτική αγωγή. Η θεωρητική εκπαίδευση περιλαμ¬ 
βάνει κλινικά και θεωρητικά μαθήματα, διαλέξεις από τα 
μέλη ΔΕΠ και προσκεκλημένους ομιλητές, συζητήσεις, 
ενδιαφερουσών περιπτώσεων, κλινικοπαθολογικές συζη¬ 
τήσεις, βιβλιογραφική ενημέρωση, διδακτικές επισκέψεις 
από το διευθυντή της κλινικής και τα μέλη ΔΕΠ και εκπαι¬ 
δευτικά συνέδρια, στρογγυλές τράπεζες και σεμινάρια. 

γ) Την εκπαίδευση ιατρών ή άλλων επιστημόνων στα 
πλαίσια της εκπόνησης διδακτορικών διατριβών ή άλ¬ 
λων επιστημονικών εργασιών, μετά από απόφαση του 
Τμήματος Ιατρικής. 

δ) Τ ην εκπαίδευση ειδικευομένων ιατρών στη Νευρο- 
λογία και άλλων ειδικοτήτων στα πλαίσια της συνεχιζό¬ 
μενης ιατρικής εκπαίδευσης. 

ε) Τ ην εκπαίδευση του νοσηλευτικού προσωπικού του 
Νοσοκομείου και άλλων Νοσοκομείων και των φοιτητών 
νοσηλευτικών τμημάτων Α.Ε.Ι., σε συνεργασία με το νο¬ 
σηλευτικό προσωπικό της κλινικής και τις αντίστοιχες 
νοσηλευτικές σχολές. 

β. Το ερευνητικό έργο περιλαμβάνει την εκτέλεση και 
δημοσίευση κλινικών και πειραματικών μελετών από τα 
μέλη ΔΕΠ της οικείας κλινικής αυτοτελώς ή σε συνεργα¬ 
σία με άλλα μέλη ΔΕΠ ή ερευνητικά κέντρα καθώς και 
πρωτότυπων διδακτορικών διατριβών. Αποτελεί πρω¬ 
ταρχικό μέλημα της κλινικής, γίνεται με την επίβλεψη 
του διευθυντή και με σκοπό την αποτελεσματικότερη 
αντιμετώπιση των διάφορων νόσων της Νευρολογίας και 
των γνωστικών αντικειμένων της και με τελικό στόχο τη 
βελτίωση της παρεχόμενης περίθαλψης στους ασθενείς. 

γ. Το κλινικό έργο περιλαμβάνει την κλινική διάγνω¬ 
ση, την παρακλινική διερεύνηση, τη θεραπευτική αντι¬ 
μετώπιση και τη συνολική φροντίδα των ασθενών που 
νοσηλεύονται στην οικεία κλινική και στις μονάδες της ή 
παρακολουθούνται στο εξωτερικό ιατρείο. Τα μέλη ΔΕΠ 
και οι λοιποί ιατροί της κλινικής, συνοδευόμενοι από τους 
ειδικευόμενους ιατρούς και ομάδα φοιτητών επισκέπτο¬ 
νται τους ασθενείς για ενημέρωση, συμπλήρωση, αλλαγή 
ή διακοπή νοσηλείας, ή παραγγελία για εργαστηριακές 
και λοιπές εξετάσεις. Στις επισκέψεις αυτές, στις οποίες πα- 
ρίσταται και ο διευθυντής, συζητούνται διαγνωστικά και 
θεραπευτικά προβλήματα ενδιαφερουσών περιπτώσεων. 

Άρθρο 4 
Προσωπικό 

Η «Α’ Νευρολογική Κλινική» στελεχώνεται από ιατρικό 
και λοιπό προσωπικό που υπηρετεί στο Τμήμα Ιατρικής 

της Σχολής Επιστημών Υγείας του Αριστοτελείου Πανε¬ 
πιστημίου Θεσσαλονίκης και στο Νοσοκομείο ΑΧΕΠΑ 
Θεσσαλονίκης όπου λειτουργεί. Το ιατρικό προσωπικό 
αποτελείται από το Διευθυντή και μέλη του Διδακτικού 
Ερευνητικού Προσωπικού (ΔΕΠ) τουΤμήματος Ιατρικής 
του Τομέα Νευροεπιστημών, που η επιστημονική τους 
ενασχόληση εμπίπτει στα διδακτικά, ερευνητικά και 
κλινικά ενδιαφέροντα της οικείας κλινικής. Το προσω¬ 
πικό αυτό συμπληρώνεται με ειδικευόμενους και ειδι¬ 
κευμένους ιατρούς του Ε.Σ.Υ. που τοποθετούνται σύμ¬ 
φωνα με τις ισχύουσες διατάξεις. Το λοιπό προσωπικό 
περιλαμβάνει μέλη Ειδικού Τεχνικού Εργαστηριακού 
Προσωπικού (Ε.Τ.Ε.Π.), μέλη Διοικητικού προσωπικού 
και μέλη του νοσηλευτικού προσωπικού, του οποίου το 
έργο καθορίζεται σύμφωνα μετιςεκάστοτε ανάγκες της 
οικείας κλινικής. Η τοποθέτηση στην κλινική των μελών 
του Διδακτικού Ερευνητικού Προσωπικού (ΔΕΠ) και των 
μελών του Ειδικού Τεχνικού Εργαστηριακού Προσωπι¬ 
κού (Ε.Τ.Ε.Π.) γίνεται με τη διαδικασία των διατάξεων 
της Πανεπιστημιακής νομοθεσίας, ενώ των υπολοίπων 
μελών με τις ισχύουσες διατάξεις. 

Άρθρο 5 

Διοίκηση-Αρμοδιότητες 

1. Διευθυντής της Κλινικής εκλέγεται μέλος ΔΕΠ του 
Τμήματος Ιατρικής του ΑΠΘ σύμφωνα με τις κείμενες 
διατάξεις. 

2.0 Διευθυντής ασκεί τις εξής αρμοδιότητες: κατάρτι¬ 
ση και υποβολή στη Συνέλευση τουΤμήματος Ιατρικής 
της Σχολής Επιστημών Υγείας και στη Γενική Συνέλευση 
του οικείου Τομέα του ετήσιου προγράμματος λειτουρ¬ 
γίας για τις διδακτικές και ερευνητικές δραστηριότητες, 
μεριμνά για την εφαρμογή του, επίσης μεριμνά για την 
υλοποίηση των αποφάσεων των συλλογικών οργάνων 
του Νοσοκομείου στο οποίο λειτουργεί η Κλινική, για 
την παροχή νοσηλευτικού έργου, για τη στελέχωση και 
την οικονομική διαχείριση των εσόδων της Κλινικής, για 
την υποβολή του ετήσιου απολογισμού των δραστηρι¬ 
οτήτων, εισηγείται στη Γενική Συνέλευση του οικείου 
Τομέα για τον ορισμό υπευθύνων στις ειδικές μονάδες, 
για τα αναλώσιμα υλικά και για τον κινητό εξοπλισμό και 
υπογράφει κάθε σχετικό έγγραφο.Τα κριτήρια επιλογής 
των υπευθύνων των ειδικών μονάδων αφορούν την επι¬ 
στημονική γνώση, τη μετεκπαίδευση, τη μακρόχρονη 
εμπειρία και τη δραστηριότητα τους στο αντικείμενο με 
το οποίο ασχολείται η οικεία μονάδα. Οι επιστημονικοί 
υπεύθυνοι μεριμνούν για την απρόσκοπτη λειτουργία 
της μονάδας, στα πλαίσια των αποφάσεων του διευθυ¬ 
ντή και των οδηγιών των οργάνων διοίκησης του νοσο¬ 
κομείου, στο οποίο λειτουργεί η Κλινική. Ο Διευθυντής 
μπορεί να καλεί τους υπευθύνους των μονάδων όταν 
συζητούνται θέματα της μονάδας τους, να αναθέτει συ¬ 
γκεκριμένες αρμοδιότητες σ' αυτούς. 

Άρθρο 6 

Εγκατάσταση-Λειτουργία 

Η Κλινική είναι εγκατεστημένη στο Πανεπιστημιακό 
Περιφερειακό Γενικό Νοσοκομείο ΑΧΕΠΑ Θεσσαλονίκης 


(κοινή υπουργική απόφαση με αριθμό Α3β/οικ.4407/ 
5-3-1986 (ΦΕΚ 142/τ.Β'/2-4-1986) η οποία κυρώθηκε με το 
άρθρο 61 του ν. 1759/18-3-1988 (ΦΕΚ 50/τ.Α'/18-3-1988). 

Ο Διευθυντής της Κλινικής έχει την ευθύνη για την εν 
γένει λειτουργία αυτής μετά των Μονάδων - Τμημάτων 
και των Εργαστηρίων της, τη χρησιμοποίηση οργάνων 
και υλικών και την παραμονή των εργαζομένων στους 
χώρους που πραγματοποιούνται Κλινικές και Πειραμα¬ 
τικές μελέτες. Ο Διευθυντής ενημερώνεται και εγκρίνει 
τη διενέργεια κάθε ερευνητικής εργασίας πριν από τη 
διεξαγωγή της και καθορίζει την προτεραιότητα χρήσης 
οργάνων και χώρων, όταν δεν υπάρχει σχετική απόφαση. 

Η χρησιμοποίηση ειδικών οργάνων επιτρέπεται στο 
προσωπικό της Κλινικής ή σε ερευνητές που έχουν ειδική 
επί των οργάνων αυτών εκπαίδευση. Κινητά όργανα και 
σκεύη, τα οποία παραδίδονται για τη διεξαγωγή ερευνη¬ 
τικής εργασίας επιστρέφονται μετά τη χρησιμοποίηση 
τους, στην κατάσταση που έχουν παραδοθεί. Στην κλινι¬ 
κή τηρούνται κανόνες ασφαλείας και υγιεινής σύμφωνα 
με τα προβλεπόμενα στις κείμενες διατάξεις. 

Άρθρο 7 

Πόροι - Έσοδα 

Τα έσοδα της Κλινικής προέρχονται από: 

α. Την εκτέλεση ερευνητικών προγραμμάτων που 
πραγματοποιούνται για ίδιο λογαριασμό ή για λογαρια¬ 
σμό τρίτων. 

β.Τη διάθεση ερευνητικών και εν γένει επιστημονικών 
προϊόντων. 

γ. Τις πιστώσεις που διατίθενται από το Τμήμα Ιατρικής 
του Αριστοτελείου Πανεπιστημίου Θεσσαλονίκης με τη 
διαδικασία του άρθρου 4 παρ. 1 ε του ν. 2083/1992 (Α' 159). 

δ. Τις ειδικές εισφορές και χρηματοδοτήσεις από δι¬ 
εθνείς οργανισμούς, δημόσιες ή ιδιωτικές επιχειρήσεις 
και νομικά ή φυσικά πρόσωπα. 

ε.Τις κληρονομιές, τις δωρεές και τις κληροδοσίες που 
καταλείπονται στο Πανεπιστήμιο εφόσον δεν τίθενται 
όροι που αντιβαίνουν στους σκοπούς της οικείας Κλινι¬ 
κής και του Αριστοτελείου Πανεπιστημίου Θεσσαλονίκης. 

στ. Τα έσοδα από την παραχώρηση πνευματικών δι¬ 
καιωμάτων ή διπλωμάτων ευρεσιτεχνίας, προϊόντων που 
ανήκουν ή παρήχθησαν στην Κλινική. 

Άρθρο 9 

Τηρούμενα βιβλία 

1 .Τα βιβλία και στοιχεία που τηρούνται απάτην κλινική εί¬ 
ναι τα εξής: Πρωτόκολλο εισερχόμενης - εξερχόμενης αλλη¬ 
λογραφίας, βιβλίο βαθμολογίας φοιτητών, αρχείο ασθενών, 
βιβλίο περιουσιακών στοιχείων (κτηματολόγιο), φάκελοι 
οικονομικών στοιχείων κάθε έτους, κατάλογος επιστημο¬ 
νικών βιβλίων, περιοδικών και οργάνων, βιβλίο επιστημο¬ 
νικής δραστηριότητας και βιβλίο μεταβολών προσωπικού. 

2. Με απόφαση του διευθυντή μπορεί ακόμη να τη¬ 
ρείται και κάθε άλλο βιβλίο ή στοιχείο το οποίο κρίνεται 
απαραίτητο ή προβλέπεται από ειδικές διατάξεις. 

Άρθρο 10 

Τίτλος - Σφραγίδα 

1. Οτίτλοςτης Κλινικής είναι: «Α' ΝΕΥΡΟΛΟΓΙΚΗ ΚΛΙΝΙ¬ 
ΚΗ ΤΟΥΤΜΗΜΑΤΟΣ ΙΑΤΡΙΚΗΣΤΟΥ ΑΡΙΣΤΟΤΕΛΕΙΟΥ ΠΑ- 

ΝΕΠΙΣΤΗΜΙΟΥ ΘΕΣΣΑΛΟΝΙΚΗΣ», ο οποίος αναγράφεται 
σε κάθε έντυπό της. Αυτός ο τίτλος, καθώς και τα στοιχεία 
του διευθυντή της Κλινικής, αναγράφονται στους χώ¬ 
ρους του νοσοκομείου όπου είναι εγκατεστημένη και 
δραστηριοποιείται η Κλινική. 

2. Η Κλινική χρησιμοποιεί για την αλληλογραφία της 
στρογγυλή σφραγίδα που αναγράφει στον εξωτερικό κύ¬ 
κλο: Α' ΝΕΥΡΟΛΟΓΙΚΗ ΚΛΙΝΙΚΗ και στον εσωτερικό κύκλο: 
«ΑΡΙΣΤΟΤΕΛΕΙΟΥ ΠΑΝΕΠΙΣΤΗΜΙΟΥ ΘΕΣΣΑΛΟΝΙΚΗΣ». 

3. Ανάλογη σφραγίδα, με τα στοιχεία στην αγγλική 
γλώσσα, χρησιμοποιεί η Κλινική για τη ξενόγλωσση αλ¬ 
ληλογραφία και τα έγγραφά της. 

Άρθρο 11 

Έναρξη ισχύος 

Η ισχύς της παρούσης αρχίζει απάτη δημοσίευσή της 
στην Εφημερίδα της Κυβερνήσεως. 

Η πράξη αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 1 Μαρτίου 2018. 

Ο Πρύτανης 

ΠΕΡΙΚΛΗΣ ΜΗΤΚΑΣ 


Αριθμ. 23993 π.ε. (2) 

Καθορισμός εσωτερικού κανονισμού της κλινι¬ 
κής με τίτλο: «Β' Νευρολογική Κλινική» του Το¬ 
μέα Νευροεπιστημών τουΤμήματος Ιατρικής της 
Σχολής Επιστημών Υγείας του Αριστοτελείου Πα¬ 
νεπιστημίου Θεσσαλονίκης. 

Ο ΠΡΥΤΑΝΗΣ ΤΟΥ ΑΡΙΣΤΟΤΕΛΕΙΟΥ 
ΠΑΝΕΠΙΣΤΗΜΙΟΥ ΘΕΣΣΑΛΟΝΙΚΗΣ 

Έχοντας υπόψη: 

Ι.Τις διατάξεις: 

α) του άρθρου 60 του ν. 4386/2016 (ΦΕΚ 83/τ.Α/ 
11 -5-2016) «Ρυθμίσεις για την έρευνα και άλλες διατά¬ 
ξεις», με το'οποίο αντικαταστάθηκε το άρθρο 96 του 
ν. 4310/2014 (258/τ.Α'/8-12-2014) «Έρευνα, Τεχνολογική 
Ανάπτυξη και Καινοτομία και άλλες διατάξεις» και β) του 
άρθρου 90 του Κώδικα Νομοθεσίας για την Κυβέρνηση 
και τα κυβερνητικά όργανα, ο οποίος κυρώθηκε με το 
άρθρο πρώτο του π.δ. 63/2005 (ΦΕΚ 98/τ.Α'/22-4-2005). 

2. Τη σύμφωνη γνώμη της Συνέλευσης του Τμήματος 
Ιατρικής της Σχολής Επιστημών Υγείας του Αριστοτε- 
λείου Πανεπιστημίου Θεσσαλονίκης (συνεδρίαση με 
αριθμό 13/9-5-2017). 

3. Τη σύμφωνη γνώμη της Κοσμητείας της Σχολής 
Επιστημών Υγείας του Αριστοτελείου Πανεπιστημίου 
Θεσσαλονίκης (συνεδρίαση με αριθμό 55/16-5-2017). 

4. Τις αποφάσεις της Συγκλήτου του Αριστοτελείου 
Πανεπιστημίου Θεσσαλονίκης σχετικά με: 

4.1. Τον ορισμό Επιτροπής για την ίδρυση και λει¬ 
τουργία εργαστηρίων-κλινικών στο ΑΠΟ (συνεδρίαση 
με αριθμό 2911/24-6-2015) και 

4.2. την έγκριση της εισήγησης της παραπάνω Επι¬ 
τροπής για τη θέσπιση βασικών αρχών για την ίδρυση, 


δομή, οργάνωση και λειτουργία εργαστηρίων στο ΑΠΟ 
(συνεδρίαση με αριθμό 2913/23-7-2015). 

5. Τη θετική εισήγηση της Επιτροπής για την ίδρυση και 
λειτουργία εργαστηρίων-κλινικών στο ΑΠΟ (συνεδρίαση 
με αριθμό 10/15-5-2017) για τον καθορισμό του εσωτερι¬ 
κού κανονισμού της Β’ Νευρολογικής Κλινικής (ιδρυτικό 
ΦΕΚ 142/τ.Β'/2-4-1986) τουΤομέα Νευροεπιστημών του 
Τμήματος Ιατρικής της Σχολής Επιστημών Υγείας του 
Αριστοτελείου Πανεπιστημίου Θεσσαλονίκης. 

6. Την απόφαση της Συγκλήτου του Αριστοτελείου Πα¬ 
νεπιστημίου Θεσσαλονίκης (συνεδρ. με αριθμό 2945/ 
25-7-2017) για τον καθορισμό του εσωτερικού κανονι¬ 
σμού της Β' Νευρολογικής Κλινικής (ιδρυτικό ΦΕΚ 142/ 
τ. Β72-4-1986) τουΤομέα Νευροεπιστημών τουΤμήμα¬ 
τος Ιατρικής της Σχολής Επιστημών Υγείας του Αριστοτε- 
λείου Πανεπιστημίου Θεσσαλονίκης και επικαιροποίηση 
της απόφασης αυτής στη συνεδρίαση της Συγκλήτου με 
αριθμό 2947/19-9-2017. 

7. Το γεγονός ότι ο καθορισμός εσωτερικού κανονι¬ 
σμού της «Β' Νευρολογικής Κλινικής» δεν θα βαρύνει 
τον προϋπολογισμό του Αριστοτελείου Πανεπιστημίου 
Θεσσαλονίκης, αποφασίζουμε 

Τον καθορισμό του εσωτερικού κανονισμού της Β' 
Νευρολογικής Κλινικής του Τομέα Νευροεπιστημών του 
Τμήματος Ιατρικής της Σχολής Επιστημών Υγείας του 
Αριστοτελείου Πανεπιστημίου Θεσσαλονίκης. 

Άρθρο 1 

Γνωστικό Αντικείμενο 

Η Β' Νευρολογική Κλινική τουΤομέα Νευροεπιστημών 
του Τμήματος Ιατρικής του Αριστοτελείου Πανεπιστη¬ 
μίου Θεσσαλονίκης, η οποία ιδρύθηκε με το ΦΕΚ 142/ 
τ. Β702-04-1986 εξυπηρετεί διδακτικές, ερευνητικές και 
κλινικές ανάγκες στο γνωστικό αντικείμενο της Νευρο- 
λογίας. 

Τμήματα, Εργαστήρια και Μονάδες που λειτουργούν 
εντός της Κλινικής υπό την ενιαία Διεύθυνση του Διευ- 
θυντού της Κλινικής: 

Α. Υπηρεσίες Εσωτερικών Ασθενών: Τμήμα Εσωτερι¬ 
κής Νοσηλείας. 

Β. Υπηρεσίες Εξωτερικών Ασθενών:Τακτικά Εξωτερικά 
Ιατρεία, Ειδικό Ιατρείο Κεφαλαλγίας, Ειδικό Ιατρείο Δια¬ 
ταραχών Μνήμης και Νόσου ΑΙζΓιθιιτίθι', Ειδικό Ιατρείο 
Πολλαπλής Σκλήρυνσης και Παρεγκεφαλιδικών Νοση¬ 
μάτων, Ειδικό Ιατρείο Νόσου του Ρ3Γΐ<ίη5οη και Κινητικών 
Διαταραχών και Ειδικό Ιατρείο Αγγειακών Εγκεφαλικών 
Επεισοδίων. 

Στην Κλινική οργανώνονται και λειτουργούν οι ακό¬ 
λουθες υπηρεσίες: 

Α. Υπηρεσίες Εσωτερικών Ασθενών: Τμήμα Εσωτερι¬ 
κής Νοσηλείας. 

Β. Υπηρεσίες Εξωτερικών Ασθενών: Τακτικά Εξωτερι¬ 
κά Ιατρεία, Ειδικό Ιατρείο Κεφαλαλγίας, Ειδικό Ιατρείο 
Άνοιας, Ειδικό Ιατρείο Πολλαπλής Σκλήρυνσης, Ειδικό 
Ιατρείο Νόσου του ΡθΐΊάηεοη και Κινητικών Διαταραχών 
και Ειδικό Ιατρείο Αγγειακών Εγκεφαλικών Επεισοδίων. 

Στην Κλινική οργανώνονται και λειτουργούν τα ακόλου¬ 
θα Εργαστήρια και Μονάδες: Α) Ηλεκτροεγκεφαλο-γραφί- 
ας, Β) Θάλαμος νίάθΟ-ΗΕΓφίας με μακροχρόνια καταγρα- 

φή, Γ) Ηλεκτρομυογραφίας, Δ) Προκλητών Δυναμικών, 
Ε) Υπερηχογραφίας για τον έλεγχο των ενδοκράνιων και 
εξωκράνιων αγγείων. ΣΤ) Εργαστήριο νευροψυχολογίας 
και κέντρο διαταραχών μνήμης, Ζ) Κέντρο Πολλαπλής 
Σκλήρυνσης με κλινική ημέρας, γραφείο διαχείρισης και 
συνοδό εργαστήριο, το τελευταίο στα πλαίσια λειτουρ¬ 
γίας του εργαστηρίου Νευροανοσολογίας, Η) Μονάδα 
Κλινικών Μελετών, Θ) Εργαστήριο Νευροανοσολογίας 
και Πειραματικής Νευρολογίας το οποίο περιλαμβάνει 
τις ακόλουθες μονάδες: α) Νευροπαθολογίας (2 χώροι 
με πλήρη εξοπλισμό), β) Ιστοκαλλιεργειών (2 χώροι με 
πλήρη εξοπλισμό), γ) Πειραματικής Νευρολογίας (2 χώροι 
με πλήρη εξοπλισμό), δ) Νευροβιοχημείας-Νευροανοσο- 
βιολογίας (1 χώρος με πλήρη εξοπλισμό), ε) Μοριακής 
Νευροανοσολογίας, ανάλυσης ΕΝΥ και κυτταρομετρίας 
ροής (1 χώρος με πλήρη εξοπλισμό), στ) ηλεκτρονικού 
μικροσκοπίου (1 χώρος με πλήρη εξοπλισμό), ζ) οπτι¬ 
κού μικροσκοπίου και φθορισμού (1 χώρος με πλήρη 
εξοπλισμό) η) Συνεστιακού μικροσκοπίου (1 χώρος με 
πλήρη εξοπλισμό σε συνεργασία με το εργαστήριο Πα¬ 
θολογίας και Παθολογικής Ανατομικής του Ιατρικού τμή¬ 
ματος του Α.Π.Θ.), θ) Αίθουσα πειραματόζωων ελεύθερη 
παθογόνων (προθάλαμος και κυρίως θάλαμος με πλήρη 
εξοπλισμό, Αρ. Αδειας ΕΕ54ΒΙ029), ι) Μονάδα Αγγειακών 
Εγκεφαλικών Επεισοδίων (δΐιτΨθ υηίΐ) 

Η κλινική στο σύνολό της αλλά και ξεχωριστά το Κέ¬ 
ντρο Πολλαπλής Σκλήρυνσης και το εργαστήριο Νευ- 
ροανοσολογίας και Πειραματικής Νευρολογίας έχουν 
πιστοποιηθεί για 150 9001:2008. 

Άρθρο 2 

Εσωτερικός Κανονισμός 

Ο Εσωτερικός Κανονισμός της Κλινικής καθορίζεται 
με τα επόμενα άρθρα. 

Άρθρο 3 

Αποστολή-Σκοπός-Τομείς Δραστηριότητας 

1. Η Β' Νευρολογική Κλινική έχει ως σκοπό: 
α) Την κάλυψη των διδακτικών και ερευνητικών ανα¬ 
γκών του Τμήματος Ιατρικής του ΑΠΘ καθώς και των 
άλλων Σχολών και Τμημάτων του Αριστοτελείου Πανε¬ 
πιστημίου Θεσσαλονίκης, σε προπτυχιακό και μεταπτυ¬ 
χιακό επίπεδο, σε θέματα που εμπίπτουν στα αντικείμενα 
δραστηριότητας της Κλινικής, όπως αυτά προσδιορίζο¬ 
νται στο άρθρο 1. 

β) Την εξυπηρέτηση των διαφόρων κοινωνικών ανα¬ 
γκών, όταν και όποτε ζητείται συγκεκριμένη συνδρομή 
που ανήκει στα θέματα μετά οποία ασχολείται η κλινική. 

γ)Την ειδίκευση ιατρών, νοσηλευτών καθώς και άλλων 
λειτουργών των κλάδων υγείας και τη συνεχή εκπαίδευ¬ 
ση και επιμόρφωση αυτών. 

δ) Την παροχή περίθαλψης και νοσηλείας σε ασθενείς 
με νοσήματα που εμπίπτουν στα γνωστικά αντικείμενα 
της Κλινικής. 

ε)Την εκτέλεση κλινικών, πειραματικών και ερευνητι¬ 
κών προγραμμάτων με σκοπό τη μελέτη των δεδομένων 
της σύγχρονης επιστήμης στο γνωστικό αντικείμενο της 
Νευρολογίας και την αναζήτηση νέων τεχνικών και θε¬ 
ραπευτικών μεθόδων. 


στ)Τη συνεργασία και ανταλλαγή επιστημονικών γνώ¬ 
σεων με άλλα ακαδημαϊκά ερευνητικά ιδρύματα της ημε¬ 
δαπής ή της αλλοδαπής. 

ζ) Τη συνεργασία με ευρωπαϊκούς και διεθνείς οργανι¬ 
σμούς για την πραγματοποίηση ερευνών, εκπαιδευτικών 
προγραμμάτων και γενικών δραστηριοτήτων συναφών 
με τα επιστημονικά αντικείμενα της κλινικής. 

η) Τ ην οργάνωση σεμιναρίων, συμποσίων, συνεδρίων, 
διαλέξεων με σκοπό την ενημέρωση του ιατρικού και 
λοιπού προσωπικού της κλινικής, των υπολοίπων κλι¬ 
νικών του νοσοκομείου αλλά και άλλων νοσηλευτικών 
ιδρυμάτων. 

2. Το έργο της Κλινικής διακρίνεται σε εκπαιδευτικό, 
ερευνητικό και κλινικό. 

Το εκπαιδευτικό έργο περιλαμβάνει: 

α) Την εκπαίδευση των φοιτητών του Τμήματος Ια¬ 
τρικής του ΑΠΘ που επιτελείται από το διδακτικό και 
ερευνητικό προσωπικό και είναι θεωρητική και πρακτική, 
σύμφωνα με το πρόγραμμα σπουδών. 

β) Τ ην εκπαίδευση ειδικευόμενων ιατρών για την από¬ 
κτηση της ειδικότητας Νευρολογίας ή την εξειδίκευση σ' 
αυτή. Διακρίνεται σε πρακτική και θεωρητική. Η πρακτι¬ 
κή αποσκοπεί στην απόκτηση πείρας στη διαγνωστική 
και θεραπευτική αγωγή. Η θεωρητική εκπαίδευση πε¬ 
ριλαμβάνει κλινικά και θεωρητικά μαθήματα, διαλέξεις 
από τα μέλη ΔΕΠ και προσκεκλημένους ομιλητές, συζη¬ 
τήσεις, ενδιαφερουσών περιπτώσεων, κλινικοπαθολογι- 
κές συζητήσεις, βιβλιογραφική ενημέρωση, διδακτικές 
επισκέψεις από το διευθυντή της κλινικής και τα μέλη 
ΔΕΠ και εκπαιδευτικά συνέδρια, στρογγυλές τράπεζες 
και σεμινάρια. 

γ)Την εκπαίδευση ιατρών ή άλλων επιστημόνων στα 
πλαίσια της εκπόνησης διδακτορικών διατριβών ή άλ¬ 
λων επιστημονικών εργασιών, μετά από απόφαση του 
Τμήματος Ιατρικής. 

δ) Την εκπαίδευση ειδικευομένων ιατρών στην Νευ- 
ρολογία και άλλων ειδικοτήτων στα πλαίσια της συνεχι¬ 
ζόμενης ιατρικής εκπαίδευσης. 

ε) Τ ην εκπαίδευση του νοσηλευτικού προσωπικού του 
Νοσοκομείου και άλλων Νοσοκομείων και των φοιτητών 
νοσηλευτικών τμημάτων Α.Ε.Ι., σε συνεργασία με το νο¬ 
σηλευτικό προσωπικό της κλινικής και τις αντίστοιχες 
νοσηλευτικές σχολές. 

Το ερευνητικό έργο περιλαμβάνει την εκτέλεση και 
δημοσίευση κλινικών και πειραματικών μελετών από τα 
μέλη ΔΕΠ της οικείας κλινικής αυτοτελώς ή σε συνεργα¬ 
σία με άλλα μέλη ΔΕΠ ή ερευνητές καθώς και πρωτότυ¬ 
πων διδακτορικών διατριβών. Αποτελεί πρωταρχικό μέ- 
ληματης κλινικής, γίνεται με την επίβλεψη του διευθυντή 
και με σκοπό την αποτελεσματικότερη αντιμετώπιση των 
διάφορων νόσων της Νευρολογίας και των γνωστικών 
αντικειμένων της και με τελικό στόχο τη βελτίωση της 
παρεχόμενης περίθαλψης στους ασθενείς. 

Το κλινικό έργο περιλαμβάνει την κλινική διάγνωση, 
την παρακλινική διερεύνηση, τη θεραπευτική αντιμε¬ 
τώπιση και τη συνολική φροντίδα των ασθενών που 
νοσηλεύονται στην οικεία κλινική και στις μονάδες της 
ή παρακολουθούνται στο εξωτερικό ιατρείο. Τα μέλη 
ΔΕΠ και οι λοιποί ιατροί της κλινικής, συνοδευόμενοι από 

τους ειδικευόμενους ιατρούς και ομάδα φοιτητών επι¬ 
σκέπτονται τους ασθενείς για ενημέρωση, συμπλήρωση, 
αλλαγή ή διακοπή νοσηλείας, ή παραγγελία για εργαστη¬ 
ριακές και λοιπές εξετάσεις. Στις επισκέψεις αυτές, στις 
οποίες παρίσταται και ο διευθυντής κατά περίπτωση ή 
σύμφωνα με το εβδομαδιαίο πρόγραμμα επισκέψεων 
σε θαλάμους ασθενών, συζητούνται διαγνωστικά και θε¬ 
ραπευτικά προβλήματα ενδιαφερουσών περιπτώσεων. 

Άρθρο 4 

Προσωπικό 

Η «Β’ Νευρολογική Κλινική» στελεχώνεται από ιατρικό 
και λοιπό προσωπικό που υπηρετεί στο Τμήμα Ιατρικής 
της Σχολής Επιστημών Υγείας του Αριστοτελείου Πα¬ 
νεπιστημίου Θεσσαλονίκης και στο νοσοκομείο όπου 
λειτουργεί. Το ιατρικό προσωπικό αποτελείται από το 
Διευθυντή και μέλη του Διδακτικού Ερευνητικού Προ¬ 
σωπικού (Δ.Ε.Π.) τουΤμήματος,που η επιστημονική τους 
ενασχόληση εμπίπτει στα διδακτικά, ερευνητικά και κλι¬ 
νικά ενδιαφέροντα της οικείας κλινικής. Το προσωπικό 
αυτό συμπληρώνεται με ειδικευόμενους και ειδικευμέ¬ 
νους ιατρούς του Ε.Σ.Υ. που τοποθετούνται σύμφωνα με 
τις ισχύουσες διατάξεις.Το λοιπό προσωπικό περιλαμβά¬ 
νει μέλη ΕιδικούΤεχνικού Εργαστηριακού Προσωπικού 
(Ε.Τ.Ε.Π.), ΕΔΙΠ και μέλη του νοσηλευτικού προσωπικού, 
του οποίου το έργο καθορίζεται σύμφωνα με τις εκά- 
στοτε ανάγκες της οικείας κλινικής. Η τοποθέτηση στην 
κλινική των μελών του Διδακτικού Ερευνητικού Π ροσω- 
πικού και των μελών του ΕιδικούΤεχνικού Εργαστηρια¬ 
κού Προσωπικού γίνεται με τη διαδικασία των διατάξεων 
της πανεπιστημιακής νομοθεσίας, ενώ των υπόλοιπων 
μελών σύμφωνα με τις ισχύουσες διατάξεις. 

Άρθρο 5 

Διοίκηση-Αρμοδιότητες 

1. Διευθυντής της Κλινικής εκλέγεται μέλος ΔΕΠ του 
Τμήματος Ιατρικής του ΑΠΘ σύμφωνα με τις κείμενη 
νομοθεσία. 

2.0 διευθυντής ασκεί τις εξής αρμοδιότητες: καταρτί¬ 
ζει και υποβάλλει στη Συνέλευση τουΤμήματος Ιατρικής 
και στη Γενική Συνέλευση του οικείου Τομέα το ετήσιο 
πρόγραμμα λειτουργίας για τις διδακτικές και ερευνητι¬ 
κές δραστηριότητες και μέριμνα για την εφαρμογή του, 
μεριμνά για την υλοποίηση των αποφάσεων των συλλο¬ 
γικών οργάνων του νοσοκομείου στο οποίο λειτουργεί η 
Κλινική, για την παροχή νοσηλευτικού έργου, για τη στε- 
λέχωση και την οικονομική διαχείριση των εσόδων της 
κλινικής, για την υποβολή του ετήσιου απολογισμού των 
δραστηριοτήτων, εισηγείται στη Γενική Συνέλευση του 
οικείου Τομέα για τον ορισμό υπευθύνων στις ειδικές μο¬ 
νάδες, για αναλώσιμα υλικά και για τον κινητό εξοπλισμό 
και υπογράφει κάθε σχετικό έγγραφο.Τα κριτήρια επιλο¬ 
γής των υπευθύνων των ειδικών μονάδων αφορούν την 
επιστημονική γνώση, τη μετεκπαίδευση, τη μακρόχρονη 
εμπειρία και τη δραστηριότητα τους στο αντικείμενο με 
το οποίο ασχολείται η οικεία μονάδα. Οι επιστημονικοί 
υπεύθυνοι μεριμνούν για την απρόσκοπτη λειτουργία 
της μονάδας, στο πλαίσιο των αποφάσεων του Διευθυ¬ 
ντή και των οδηγιών των οργάνων διοίκησης του νοσο¬ 


κομείου, στο οποίο λειτουργεί η Κλινική. Ο διευθυντής 
μπορεί να καλεί τους υπευθύνους των μονάδων όταν 
συζητούνται θέματα της μονάδας τους και να αναθέτει 
συγκεκριμένες αρμοδιότητες σε αυτούς. 

Άρθρο 6 

Εγκατάσταση-Αειτουργία 

Η Κλινική είναι εγκατεστημένη στο Πανεπιστημιακό 
Περιφερειακό Γενικό Νοσοκομείο ΑΧΕΠΑ Θεσσαλονί¬ 
κης (Τροποποίηση της Α3β/οικ. 4407/68 -ΦΕΚ 142/τ.Β7 
2-4-1986, ΦΕΚ 549/τ.Β'/16-10-1987). 

Ο διευθυντής της Κλινικής έχει την ευθύνη για την 
εν γένει λειτουργία αυτής, τη χρησιμοποίηση οργάνων 
και υλικών και την παραμονή των εργαζομένων στους 
χώρους που πραγματοποιούνται πειραματικές μελέτες. 
Ο διευθυντής ενημερώνεται και εγκρίνει τη διενέργεια 
κάθε ερευνητικής πειραματικής εργασίας πριν από τη 
διεξαγωγή της και καθορίζει την προτεραιότητα χρήσης 
οργάνων και χώρων όταν δεν υπάρχει σχετική απόφαση. 

Η χρησιμοποίηση ειδικών οργάνων επιτρέπεται στο 
προσωπικό της κλινικής ή σε ερευνητές που έχουν ειδική 
επί των οργάνων αυτών εκπαίδευση. Κινητά όργανα και 
σκεύη, τα οποία παραδίδονται για τη διεξαγωγή ερευνη¬ 
τικής πειραματικής εργασίας, επιστρέφονται μετά τη χρη¬ 
σιμοποίησή τους στην κατάσταση που έχουν παραδοθεί. 

Με εισήγηση του Διευθυντή στα αρμόδια όργανα του 
Τμήματος είναι δυνατή η πρόσληψη διακεκριμένων επι¬ 
στημόνων σε τομείς σχετικούς με τις διδακτικές, ερευ¬ 
νητικές και νοσηλευτικές δραστηριότητες της Κλινικής, 
σύμφωνα με την κείμενη νομοθεσία. 

Άρθρο 7 

Πόροι - Έσοδα 

Τα έσοδα της Κλινικής προέρχονται από: 

α. Την εκτέλεση ερευνητικών προγραμμάτων που 
πραγματοποιούνται για ίδιο λογαριασμό ή για λογαρια¬ 
σμό τρίτων. 

β.Τη διάθεση ερευνητικών και εν γένει επιστημονικών 
προϊόντων. 

γ. Τις πιστώσεις που διατίθενται από το Τμήμα Ιατρικής 
του Αριστοτελείου Πανεπιστημίου Θεσσαλονίκης με τη 
διαδικασία του άρθρου 4 παρ. 1 ε του ν. 2083/1992 (Α' 159). 

δ. Τις ειδικές εισφορές και χρηματοδοτήσεις από δι¬ 
εθνείς οργανισμούς, δημόσιες ή ιδιωτικές επιχειρήσεις 
και νομικά ή φυσικά πρόσωπα. 

ε. Τις κληρονομιές, τις δωρεές και τις κληροδοσίες που 
καταλείπονται στο Πανεπιστήμιο εφόσον δεν τίθενται 
όροι που αντιβαίνουν στους σκοπούς της οικείας Κλινι¬ 
κής και του Αριστοτελείου Πανεπιστημίου Θεσσαλονίκης. 

στ. Τα έσοδα από την παραχώρηση πνευματικών δι¬ 
καιωμάτων ή διπλωμάτων ευρεσιτεχνίας, προϊόντων που 
ανήκουν ή παρήχθησαν στην Κλινική. 

Άρθρο 8 

Τηρούμενα βιβλία 

1 .Τα βιβλία και στοιχεία που τηρούνται από την κλινική 
είναι τα εξής: πρωτόκολλο εισερχόμενης - εξερχόμενης 
αλληλογραφίας, βιβλίο βαθμολογίας φοιτητών, αρχείο 
ασθενών, βιβλίο περιουσιακών στοιχείων (κτηματολό- 

γιο), φάκελοι οικονομικών στοιχείων κάθε έτους, κατά¬ 
λογος επιστημονικών βιβλίων, περιοδικών και οργάνων, 
βιβλίο επιστημονικής δραστηριότητας και βιβλίο μετα¬ 
βολών προσωπικού. 

2. Με απόφαση του διευθυντή μπορεί ακόμη να τη¬ 
ρείται και κάθε άλλο βιβλίο ή στοιχείο το οποίο κρίνεται 
απαραίτητο ή προβλέπεται από ειδικές διατάξεις. 

Άρθρο 10 
Τίτλος - Σφραγίδα 

1. Οτίτλοςτης Κλινικής είναι: «Β' ΝΕΥΡΟΛΟΓΙΚΗ ΚΛΙΝΙ¬ 
ΚΗ ΤΟΥΤΜΗΜΑΤΟΣ ΙΑΤΡΙΚΗΣΤΟΥ ΑΡΙΣΤΟΤΕΛΕΙΟΥ ΠΑ¬ 
ΝΕΠΙΣΤΗΜΙΟΥ ΘΕΣΣΑΛΟΝΙΚΗΣ», ο οποίος αναγράφεται 
σε κάθε έντυπό της. Αυτός ο τίτλος, καθώς και τα στοιχεία 
του Διευθυντή της Κλινικής, αναγράφονται στους χώ¬ 
ρους του νοσοκομείου όπου είναι εγκατεστημένη και 
δραστηριοποιείται η Κλινική. 

2. Η Κλινική χρησιμοποιεί για την αλληλογραφία της 
στρογγυλή σφραγίδα που αναγράφει στον εξωτερικό 
κύκλο: «Β' ΝΕΥΡΟΛΟΓΙΚΗ ΚΛΙΝΙΚΗ ΤΜΗΜΑ ΙΑΤΡΙΚΗΣ» και 
στον εσωτερικό κύκλο: «ΑΡΙΣΤΟΤΕΛΕΙΟ ΠΑΝΕΠΙΣΤΗΜΙΟ 
ΘΕΣΣΑΛΟΝΙΚΗΣ». 

3. Ανάλογη σφραγίδα, με τα στοιχεία στην αγγλική 
γλώσσα, χρησιμοποιεί η Κλινική για την ξενόγλωσση 
αλληλογραφία και τα έγγραφά της. 

Άρθρο 11 
Έναρξη ισχύος 

Η ισχύςτης παρούσης αρχίζει από τη δημοσίευσή της 
στην Εφημερίδα της Κυβερνήσεως. 

Η πράξη αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 1 Μαρτίου 2018 
Ο Πρύτανης 
ΠΕΡΙΚΛΗΣ ΜΗΤΚΑΣ 


Αριθμ. 4100 _ (3) 

Καθιέρωση με αμοιβή υπερωριακής-νυχτερινής 
και εξαιρέσιμων ημερών εργασίας μόνιμου και με 
σχέση εργασίας Ιδ. Δικαίου Υπαλλήλων του Νο¬ 
σοκομείου Σερρών 2018 - Εφημερίες Βιολόγων - 
Φαρμακοποιών 2018. 

ΤΟ ΔΙΟΙΚΗΤΙΚΟ ΣΥΜΒΟΥΛΙΟ 

ΤΟΥ ΓΕΝΙΚΟΥ ΝΟΣΟΚΟΜΕΙΟΥ ΣΕΡΡΩΝ 

Έχοντας υπόψη: 

1. Τον. 4354/2015. 

2. Την εγκύκλιο του Υπ. Οικονομικών 2/31029/ 
6-5-2016 (ΑΔΑ:ΩΛ9ΣΗ-0ΝΜ) με θέμα "Παροχή οδηγιών 
για την εφαρμογή των διατάξεων του Κεφαλαίου Β του 
ν. 4354/2015" άρθρο 20. 

3. Την υπ’ αριθ. Γ4β/Γ.Π.οικ. 95854/27-12-2017 (ΑΔΑ: 
7ΚΜ0ΟΡ10-Ε93) απόφαση του Υπουργού Υγείας και 
του Αναπληρωτή Υπουργού Υγείας περί καθιέρωσης 
με αμοιβή υπερωριακής, νυχτερινής και εξαιρέσιμων 
ημερών εργασίας του μόνιμου προσωπικού και του 


προσωπικού με σχέση εργασίας ιδιωτικού δικαίου για 
τους υπαλλήλους της 4ης ΥΠΕ του έτος 2018 για περίπου 
7.003 υπαλλήλους και 3.647,550 ώρες. 

4. Την υπ' αριθ. Γ4β/Γ.Π.οικ.95850/27-12-2017 (ΑΔΑ: 
7ΚΜΟΟΡ10-Ε93) απόφαση του Υπουργού Υγείας και του 
Αναπληρωτή Υπουργού Υγείας περί ενεργών Εφημερι¬ 
ών Χημικών, Βιοχημικών, Κλινικών Χημικών,Βιολόγων, 
Φαρμακοποιών, Νοσοκομειακών Φαρμακοποιών, Ψυ¬ 
χολόγων, Φυσικών Νοσοκομείων - Ακτινοφυσικών και 
Κτηνιάτρων της 4ης ΥΠΕ του έτους 2018, για 149 υπαλ¬ 
λήλους και 12.631 ημέρες. 

5. Παράταση συμβάσεων ΙΔΟΧ για τη σίτιση και φύλαξη 
του Γενικού Νοσοκομείου Σερρών (από 01-01-2018 εώς 30- 
06-2018). Απόφαση Διοικητού αρ πρωτ. 425/29-12-2017. 

6. Απόφαση παράτασης συμβάσεων εργασίας ΙΔΟΧ 
για την καθαριότητα του Νοσοκομείου Σερρών (από 
1-1-2018 εώς 30-06-2018). Απόφαση Δ.Σ. του Γενικού 
Νοσοκομείου Σερρών αρ. πρωτ. 22575/11-12-2017. 

7. Απόφαση τροποποίησης των υφιστάμενων συμβά¬ 
σεων παροχής υπηρεσιών για τη φύλαξη του νοσοκομεί¬ 
ου σε συμβάσεις Ιδιωτικού Δικαίου Ορισμένου Χρόνου. 
Απόφαση Δ.Σ. του Γενικού Νοσοκομείου Σερρών αρ. 
πρωτ. 22573/11-12-2017. 

8. Τη με αρ. 4/29-01.2018 απόφαση Δ.Σ. θέμα οικο¬ 
νομικό 4ο. 

9. Την απόφαση της 4ης ΥΠΕ Μακεδονίας-Θράκης υπ' 
αριθμ. πρωτ. 51879/28-12-2017 κατανομής ποσών ανά 
Νοσοκομείο για το έτος 2018 με την οποία έχει κατανεμη- 
θεί ποσό για το Νοσοκομείο όπως στον παρακάτω πίνακα: 


ΠΟΣΟ ΚΑΤΑΝΟΜΗΣ ΓΙΑ 
ΕΦΗΜΕΡΙΕΣ ΕΠΙΣΤΗΜΟΝΙ¬ 
ΚΟΥ ΠΡΟΣΩΠΙΚΟΥ 
82.000,00 ΕΥΡΩ. 


ΠΟΣΟ ΚΑΤΑΝΟΜΗΣ ΓΙΑ ΥΠΕ¬ 
ΡΩΡΙΕΣ- ΝΥΧΤΕΡΙΝΑ-ΕΞΑΙΡΕ- 
ΣΙΜΑ ΜΟΝΙΜΟΥ ΠΡΟΣΩΠΙ¬ 
ΚΟΥ ΚΑΙ ΠΡΟΣΩΠΙΚΟΥ ΙΔΟΧ. 
715.500,00 ΕΥΡΩ 


10.Το με αρ. πρωτ. 2082/24-01-2018 έγγραφο του Τμή¬ 
ματος Οικονομικού, ορθή επανάληψη, το οποίο αποτελεί 
αναπόσπαστο τμήμα της παρούσας απόφασης και ανα¬ 
φέρει τα κάτωθι, αποφασίζει: 

Την έγκριση καθιέρωσης υπερωριακής εργασίας των 
ανωτέρω δαπανών, αναλυτικά για το 2018: 


ΕΓΚΡΙΣΗ ΔΑΠΑΝΗΣ ΓΙΑ 
ΕΦΗΜΕΡΙΕΣ ΕΠΙΣΤΗΜΟΝΙ¬ 
ΚΟΥ ΠΡΟΣΩΠΙΚΟΥ 
ΕΤΟΥΣ 2018 ΕΩΣ ΤΟ ΠΟΣΟ 
82.000,00 ΕΥΡΩ 
ΚΑΕ 0261 ΑΡΙΘΜΟΣ 6, 
ΑΡΙΘΜΟΣ ΕΦΗΜΕΡΙΩΝ 
500. 


ΕΓΚΡΙΣΗ ΓΙΑ ΥΠΕΡΩΡΙΕΣ - ΝΥ¬ 
ΧΤΕΡΙΝΑ - ΕΞΑΙΡΕΣΙΜΑ ΜΟΝΙ¬ 
ΜΟΥ ΚΑΙ ΙΔΟΧ ΠΡΟΣΩΠΙΚΟΥ 
ΠΕΡΑΝ ΤΟΥ ΥΠΟΧΡΕΩΤΙΚΟΥ 
ΩΡΑΡΙΟΥ ΚΑΙ ΠΡΟΣ ΣΥΜΠΛΗ¬ 
ΡΩΣΗ ΑΥΤΟΥ ΕΤΟΥΣ 2018 ΕΩΣ 
ΤΟ ΠΟΣΟ 715.500,00 ΕΥΡΩ ΓΙΑ 
430,000 ΩΡΕΣ 
ΚΑΕ 0261 ΚΑΙ 0263 
ΑΡΙΘΜΟΣ ΑΤΟΜΩΝ 500. 


Η απόφαση αυτή να δημοσιευθεί στην Εφημερίδα της 
Κυβερνήσεως. 


Σέρρες, 5 Μαρτίου 2018 
Ο Πρόεδρος 
ΑΘΑΝΑΣΙΟΣ ΜΑΤΑΚΟΣ 











11038 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


Τεύχος Β'958/19.03.2018 


=Τ 

ΕΘΝΙΚΟ ΤΥΠΟΓΡΑΦΕΙΟ 


Το Εθνικό Τυπογραφείο αποτελεί δημόσια υπηρεσία υπαγόμενη στο Υπουργείο Διοικητικής 
Ανασυγκρότησης και έχει την ευθύνη τόσο για τη σύνταξη, διαχείριση, εκτύπωση και κυκλο¬ 
φορία των Φύλλων της Εφημερίδας της Κυβερνήσεως (ΦΕΚ), όσο και για την κάλυψη των 
εκτυπωτικών αναγκών του δημοσίου (ν. 3469/2006, ΦΕΚ Α' 131). 


1. ΦΥΛΛΟ ΤΗΣ ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ (ΦΕΚ) 

• Τα ΦΕΚ σε ηλεκτρονική μορφή διατίθενται δωρεάν στο νννννν.θΐ^ι·, την επίσημη ιστο¬ 
σελίδα του Εθνικού Τυπογραφείου. Όσα ΦΕΚ δεν έχουν ψηφιοποιηθεί και καταχωριστεί στην 
ανωτέρω ιστοσελίδα αποστέλλονται επίσης δωρεάν με την υποβολή αίτησης, για την οποία 
αρκεί η συμπλήρωση των αναγκαίων στοιχείων σε ειδική φόρμα. 

• Τα ΦΕΚ σε έντυπη μορφή διατίθενται σε μεμονωμένα φύλλα είτε απευθείας από το Τμή¬ 
μα Πωλήσεων, είτε ταχυδρομικά με την αποστολή αιτήματος παραγγελίας μέσω των ΚΕΠ, είτε 
με ετήσια συνδρομή μέσω του Τμήματος Συνδρομητών. Το κόστος ενός ασπρόμαυρου ΦΕΚ 
από 1 έως 16 σελίδες είναι 1,00 €, αλλά για κάθε επιπλέον οκτασέλιδο (ή μέρος αυτού) προ¬ 
σαυξάνεται κατά 0,20 €.Το κόστος ενός έγχρωμου ΦΕΚ από 1 έως 16 σελίδες είναι 1,50 €, αλλά 
για κάθε επιπλέον οκτασέλιδο (ή μέρος αυτού) προσαυξάνεται κατά 0,30 €. Το τεύχος Α.Σ.Ε.Π. 
διατίθεται δωρεάν. 

• Τρόποι αποστολής κειμένων προς δημοσίευση: 

Α. Τα κείμενα προς δημοσίευση στο ΦΕΚ, από τις υπηρεσίες και τους φορείς του 
δημοσίου, αποστέλλονται ηλεκτρονικά στη διεύθυνση νν60πΐ3$ΐ6ΐ < .6ΐ@θτ.9 >< με χρήση 
προηγμένης ψηφιακής υπογραφής και χρονοσήμανσης. 

Β. Κατ' εξαίρεση, όσοι πολίτες δεν διαθέτουν προηγμένη ψηφιακή υπογραφή μπορούν 
είτε να αποστέλλουν ταχυδρομικά, είτε να καταθέτουν με εκπρόσωπό τους κείμενα προς 
δημοσίευση εκτυπωμένα σε χαρτί στο Τμήμα Παραλαβής Δημοσιευτέας Ύλης. 

• Πληροφορίες, σχετικά με την αποστολή/κατάθεση εγγράφων προς δημοσίευση, 
με την πώληση των τευχών και με τους ισχΰοντες τιμοκαταλόγους για όλες τις υπη¬ 
ρεσίες μας, περιλαμβάνονται στην ιστοσελίδα μας. Η ενδεδειγμένη διαδρομή είναι: 
νννννν.θΐ.ςμ/ Φ.Ε.Κ./ Δημοσίευση Κειμένων ή Τεύχη ή Διάθεση ΦΕΚ ή Πώληση ή Συν¬ 
δρομητές. Επίσης μέσω της ιστοσελίδας μας δίδονται πληροφορίες σχετικά με την 
πορεία δημοσίευσης των εγγράφων, με βάση τον Κωδικό Αριθμό Δημοσιεύματος (ΚΑΔ). 
Πρόκειται για τον αριθμό που εκδίδει το Εθνικό Τυπογραφείο για όλα τα κείμενα που πληρούν 
τις προϋποθέσεις δημοσίευσης. 


2. ΕΚΤΥΠΩΤΙΚΕΣ ΑΝΑΓΚΕΣ ΤΟΥ ΔΗΜΟΣΙΟΥ 

Το Εθνικό Τυπογραφείο ανταποκρινόμενο σε αιτήματα υπηρεσιών και φορέων του δημο¬ 
σίου αναλαμβάνει να σχεδιάσει και να εκτυπώσει κάρτες, βιβλία, αφίσες, μπλοκ, μηχανογρα¬ 
φικά έντυπα, φακέλους για κάθε χρήση, κ.ά. Επίσης σχεδιάζει και κατασκευάζει σφραγίδες. 


ΕΠΙΚΟΙΝΩΝΙΑ ΜΕ ΤΟ ΕΘΝΙΚΟ ΤΥΠΟΓΡΑΦΕΙΟ 


Ταχυδρομική Διεύθυνση: Καποδιστρίου 34, τ.κ. 10432, Αθήνα 
ΤΗΛΕΦΩΝΙΚΟ ΚΕΝΤΡΟ: 210 5279000 -ί3χ: 210 5279054 
ΤΜΗΜΑΤΑ ΕΞΥΠΗΡΕΤΗΣΗΣ ΚΟΙΝΟΥ 
Πωλήσεων: (Ισόγειο, τηλ. 210 5279178 - 180) 

Συνδρομητών: (Ημιόροφος, τηλ. 210 5279136) 

Πληροφοριών: (Ισόγειο, Γρ. 3 και τηλεφ. κέντρο 210 5279000) 
Παραλαβής Δημ.Ύλης: (Ισόγειο, τηλ. 210 5279167,210 5279139) 

Ωράριο για το κοινό: Δευτέρα ως Παρασκευή: 8:00 -13:30 


Ιστοσελίδα: νννννν.θ 1 . 91 · 

Πληροφορίες σχετικά με την λειτουργία 
της ιστοσελίδας: Η6ΐράβ$|ς.6ΐ@6ΐ.9·' 

Αποστολή ψηφιακά υπογεγραμμένων 
εγγράφων προς δημοσίευση στο ΦΕΚ: 

ννεΐ3ΐπ35ΐ6Γ.6ΐ@6ΐ.9·' 

Πληροφορίες για γενικό πρωτόκολλο 
και αλληλογραφία: 9ΐ'3ππτΐ3ΐθί3@θ1.9*' 






















